‘In die openbare lewe is daar vandag min manne wat Suid-Afrika so lank en so eervol gedien het as Oud-President Reitz. Die begin van sy dienstyd val in jare wat aan die gryse verlede skyn te behoor, en tog na vyftig jare van drukke werksaamheid dien hy vandag nog die saak van die kultuur en die opvoeding as lid van die Akademie vir Taal, Lettere en Kuns en as lid van die Raad van die Uniwersiteit van Kaapstad. Die land van sy geboorte is veel verskuldig aan 'n man soos Oud-President Reitz. Sy Alma Mater eer haarself deur hom te eer’.